Hermann Tittel

Hermann Karl Richard Eugen Tittel (1888–1959) var en tysk generalmajor i artilleriet og sjef for 69. divisjon ved angrepet på Norge i 1940. 

Tittel startet sin militære karriere som fanejunker i et regiment i Brandenburg i 1908, og ble året etter forfremmet til løytnant.«Tittel, Hermann», ''ww2gravestone.com Han tjenestegjorde under hele første verdenskrig, på Vestfronten 1914–1915 og 1917–1918 (ved Verdun), i Makedonia 1915-1916 og på østfronten 1916–1917.

Som oberst ble han 26. august 1939 utnevnt til kommandant for 69. divisjon, like før starten av andre verdenskrig. Han ble generalmajor 1. oktober 1939. Under operasjon «Weserübung-Nord», det tyske kodenavnet på invasjonen av Norge i 1940, ledet han 69. divisjon vest i Norge. Han etablerte hovedkvarter i Bergen.

Gerhard Flesch i Gestapo holdt på at norsk politi hadde «hilseplikt» overfor tyske offiserer, med hånden til lueskyggen. Josef Terboven som besøkte Bergen i mai 1940, mente norsk politi skulle hilse på alle tyske militære, men var politimannen i uniform, trengte han bare å hilse på offiserer. Uansett møtte ordningen sterk motstand, og general Tittel fikk høre at «hilseplikt var jo ikke innøvd». Tittel anførte da overfor August Pedersen, som var politimester i Bergen i årene 1938–1941,«Politimestere i Bergen og ved Hordaland politikammer og politidistrikt», ''bergenbyleksikon at det ikke var «hilseplikt» i og for seg, men mer et «hilseforhold».Tim Greve: Bergen i krig 1940-42, Eide forlag, 1978, ISBN 82-514-0132-1 (s. 128) 

Hermann Tittel ble generalløytnant 1. september 1941, og 29. september samme år fikk han kommandoen over 169. infanteridivisjon, som da sto i Finland for å angripe russerne og å avskjære jernbanekommunikasjonen til Murmansk. Han sto som sjef for denne divisjonen til 22. juni 1943, da han ble satt til å lede det 70. armékorps i Sør-Norge. Han ble utnevnt til kommanderende general 1. september 1943, og satt med kommandoen over dette armékorpset til 9. mai 1945.

Hermann Tittel ble arrestert i Oslo og satt internert i engelske leirer frem til 12. mai 1948.

 Referanser 

 Kilder 
 http://www.arkivverket.no/webfelles/sab/bp2005a.pdf

 Eksterne lenker 
 www.bridgend-powcamp.fsnet.co.uk  - Informasjon og bilde av Tittel som soldat (engelsk)

Kategori:Personer fra Eifelkreis Bitburg-Prüm
Kategori:Tyske generaler
Kategori:Tyske arméoffiserer
Kategori:Tyskere fra første verdenskrig
Kategori:Tyskere fra andre verdenskrig
Kategori:Personer tilknyttet det tredje rike
Kategori:Tysk militærpersonell (Hæren i Keiserrike)
Kategori:Tysk militærpersonell (Hæren i Wehrmacht)
Kategori:Tyske krigsfanger under andre verdenskrig
Kategori:Tysk militærpersonell i det tyskokkuperte Norge